LV Eiropas Savienības Oficiālais Vēstnesis L 71/13

KOMISIJAS REGULA (EK) Nr. 204/2009

(2009. gada 16. marts),

ar ko groza Padomes Regulu (EK) Nr. 32/2000 attiecībā uz džutas un kokosšķiedru izstrādājumiem noteikto Kopienas tarifu kvotu režīma pagarināšanu, lai ņemtu vērā grozījumus Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 1999. gada 17. decembra Regulu (EK) Nr. 32/2000, ar ko atver Kopienas tarifu kvotas atbilstīgi VVTT uzliktajām saistībām un dažas citas Kopienas tarifu kvotas un paredz šo kvotu pārvaldīšanu, kā arī nosaka sīki izstrādātus noteikumus šo kvotu pielāgošanai un atceļ Padomes Regulu (EK) Nr. 1808/95 (1), un jo īpaši tās 9. panta 1. punkta a) apakšpunktu un 9. panta 1. punkta b) apakšpunkta otro ievilkumu,

tā kā:

(1) Saskaņā ar priekšlikumu, ko tā izvirzīja Apvienoto Nāciju Organizācijas konferencē par tirdzniecību un attīstību (ANOKTA), un līdztekus vispārējai preferenču sistēmai (VPS) Eiropas Kopiena 1971. gadā ieviesa tarifu atvieglojumus džutas un kokosšķiedru izstrādājumiem, kuru izcelsme ir dažās jaunattīstības valstīs. Šie atvieglojumi izpaudās kā pakāpeniska kopējo muitas tarifu nodokļu pazemināšana un no 1978. gada līdz 1994. gada 31. decembrim kā pilnīga šo nodokļu atcelšana.

(2) Kopš jaunās VPS sistēmas stāšanās spēkā 1995. gadā Kopiena saskaņā ar VVTT atvēra autonomas Kopienas nulles tarifa kvotas konkrētiem džutas un kokosšķiedru izstrādājumiem. Tarifu kvotas, ko šiem izstrādājumiem atvēra ar Regulu (EK) Nr. 32/2000, ir pagarinātas līdz 2008. gada 31. decembrim ar Komisijas Regulu (EK) Nr. 2158/2005 (2).

(3) VPS sistēma ir pagarināta līdz 2011. gada 31. decembrim ar Padomes Regulu (EK) Nr. 732/2008 (3) par vispārējo tarifa preferenču sistēmas piemērošanu, tādēļ kvotu režīms džutas un kokosšķiedru izstrādājumiem arī jāpagarina līdz 2011. gada 31. decembrim.

(4) Kombinētajā nomenklatūrā 2009. gadam, kas noteikta ar Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (4), kura grozīta ar Komisijas Regulu (EK) Nr. 1031/2008 (5), dažiem produktiem tika grozīti kombinētās nomenklatūras kodi (KN kodi). Regulas (EK) Nr. 32/2000 IV pielikums attiecas uz dažiem no šiem KN kodiem, tādēļ tas ir attiecīgi jāpielāgo.

(5) Tādēļ attiecīgi jāgroza Regula (EK) Nr. 32/2000.

(6) Tā kā Regula (EK) Nr. 1031/2008 stājas spēkā 2009. gada 1. janvārī, šī regula jāpiemēro no tās pašas dienas.

(7) Šajā regulā paredzētie pasākumi ir saskaņā ar Muitas kodeksa komitejas atzinumu,

IR PIEŅĒMUSI ŠO REGULU.

1. pants

Regulas (EK) Nr. 32/2000 III pielikumā attiecībā uz kārtas numuriem 09.0107, 09.0109 un 09.0111 piektajā slejā (“Kvotas periods”) frāzi “no 2006. gada 1. janvāra līdz 2006. gada 31. decembrim, no 2007. gada 1. janvāra līdz 2007. gada 31. decembrim un no 2008. gada 1. janvāra līdz 2008. gada 31. decembrim” aizstāj ar frāzi “no 2009. gada 1. janvāra līdz 2009. gada 31. decembrim, no 2010. gada 1. janvāra līdz 2010. gada 31. decembrim un no 2011. gada 1. janvāra līdz 2011. gada 31. decembrim”.

2. pants

Regulas (EK) Nr. 32/2000 IV pielikumu groza šādi.

a) IV pielikuma pirmajā daļā, kārtas numura 09.0104 KN kodu “6406 99 80” otrajā slejā aizstāj ar KN kodu “6406 99 85”.

b) IV pielikuma otrajā daļā kārtas numura 09.0104 kodus groza šādi: i) KN koda “6406 10 19” rindā TARIC kodu “10” trešajā slejā svītro; ii) KN kodus “6406 10 11” un “6406 10 19” otrajā slejā aizstāj ar KN kodu “6406 10 10”; iii) KN kodu “6406 99 80” otrajā slejā aizstāj ar KN kodu “6406 99 85”.

3. pants

Šī regula stājas spēkā dienā, kad to publicē Eiropas Savienības Oficiālajā Vēstnesī.

To piemēro no 2009. gada 1. janvāra.

Šī regula uzliek saistības kopumā un ir tieši piemērojama visās dalībvalstīs. Briselē, 2009. gada 16. martā Komisijas vārdā — Komisijas loceklis László KOVÁCS

(1) OV L 5, 8.1.2000., 1. lpp.

(2) OV L 342, 24.12.2005., 61. lpp.

(3) OV L 211, 6.8.2008., 1. lpp.

(4) OV L 256, 7.9.1987., 1. lpp.

(5) OV L 291, 31.10.2008., 1. lpp.